2)

31 skyriuje žmonėms vartoti skirtų gyvų dvigeldžių moliuskų, dygiaodžių, gaubtagyvių ir jūrinių pilvakojų moliuskų ir gyvūninių produktų iš tų gyvūnų įvežimo į Sąjungą veterinarijos arba oficialaus sertifikato pavyzdžio (MOL-HC PAVYZDYS) pastabos pakeičiamos taip: „Pastabos Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, šiame sertifikate nuorodos į Europos Sąjungą suprantamos ir kaip nuorodos į Jungtinę Karalystę, kiek tai susiję su Šiaurės Airija. Vandens gyvūnai – gyvūnai, apibrėžti Europos Parlamento ir Tarybos reglamento (ES) 2016/429 4 straipsnio 3 punkte. Akvakultūros gyvūnai – akvakultūros sąlygomis laikomi vandens gyvūnai, apibrėžti Reglamento (ES) 2016/429 4 straipsnio 7 punkte. Visi vandens gyvūnai ir gyvūniniai produktai iš vandens gyvūnų, išskyrus gyvus vandens gyvūnus, kuriems taikomas šio sertifikato II.2.4 punktas, turi būti kilę iš šalies, teritorijos, zonos, laikymo vietos, nurodytos pagal Reglamento (ES) 2016/429230 straipsnio 1 dalį Komisijos patvirtintame trečiųjų šalių ir teritorijų sąraše. Sertifikato II.2.4 punktas netaikomas toliau išvardytiems vandens gyvūnams, todėl jie gali būti kilę iš šalies arba jos regiono, kuri (-is) yra įtraukta (-as) į pagal Reglamento (ES) 2017/625127 straipsnio 2 dalį Komisijos patvirtintą sąrašą: a) moliuskams, kurie tuo tikslu yra supakuoti ir paženklinti kaip skirti vartoti žmonėms pagal Reglamente (EB) Nr. 853/2004 tiems gyvūnams nustatytus konkrečius reikalavimus ir, grąžinus juos į vandens aplinką, jie nebegalėtų išgyventi kaip gyvi gyvūnai; b) moliuskams, skirtiems žmonėms vartoti toliau jų neperdirbant, jeigu jie yra supakuoti į mažmeninei prekybai skirtas pakuotes, atitinkančias Reglamente (EB) Nr. 853/2004 išdėstytus tokioms pakuotėms taikomus reikalavimus; c) moliuskams, kurie tuo tikslu yra supakuoti ir paženklinti kaip skirti vartoti žmonėms pagal Reglamente (EB) Nr. 853/2004 tiems gyvūnams nustatytus konkrečius reikalavimus ir jie yra skirti toliau perdirbti jų laikinai nesaugant perdirbimo vietoje. Šis veterinarijos arba oficialus sertifikatas pildomas pagal Įgyvendinimo reglamento (ES) 2020/2235 I priedo 4 skyriuje pateiktas pastabas dėl sertifikatų pildymo. I dalis. I.8 langelis. Kilmės regionas: nurodykite auginimo vietovę ir jos klasifikaciją rinkimo metu. II dalis. (1) Šio sertifikato II.1 punktas netaikomas šalims, kurios taiko specialius visuomenės sveikatos sertifikavimo reikalavimus, nustatytus lygiavertiškumo susitarimuose arba kituose ES teisės aktuose. (2) II.2 punktas netaikomas ir turėtų būti išbrauktas, jei siuntą sudaro: a) kitų rūšių, nei įtrauktos į Komisijos įgyvendinimo reglamento (ES) 2018/1882 priedo sąrašą, gyvūnai ( *2 ) arba b) laukiniai vandens gyvūnai ir gyvūniniai produktai iš tų laukinių vandens gyvūnų, kurie iškrauti iš žvejybos laivų ir skirti žmonėms vartoti, arba c) gyvūniniai produktai iš vandens gyvūnų, išskyrus gyvus vandens gyvūnus, kurie įvežami į Sąjungą paruošti tiesiogiai žmonėms vartoti. (3) Rūšys, įtrauktos į Įgyvendinimo reglamento (ES) 2018/1882 priedo lentelės 3 ir 4 skiltis. Į 4 skiltį įtrauktos užkrato pernešėjų rūšys laikomos užkrato pernešėjais, jei jos atitinka Deleguotojo reglamento (ES) 2020/692171 straipsnyje nustatytas sąlygas. (4) Palikti tinkamą įrašą / išbraukti, jei netaikoma. (5) Trečiosios šalies / teritorijos / zonos / laikymo vietos kodas pagal Reglamento (ES) 2016/429230 straipsnio 1 dalį Komisijos patvirtintame trečiųjų šalių ir teritorijų sąraše. (6) Šio sertifikato II.2.3.1, II.2.3.2 ir II.2.4 punktai netaikomi ir turėtų būti išbraukti, jei siuntoje yra tik toliau išvardyti vandens gyvūnai: a) moliuskai, kurie tuo tikslu yra supakuoti ir paženklinti kaip skirti vartoti žmonėms pagal Reglamente (EB) Nr. 853/2004 tiems gyvūnams nustatytus konkrečius reikalavimus ir, grąžinus juos į vandens aplinką, jie nebegalėtų išgyventi kaip gyvi gyvūnai; b) moliuskai, skirti žmonėms vartoti toliau jų neperdirbant, jeigu jie yra supakuoti į mažmeninei prekybai skirtas pakuotes, atitinkančias Reglamente (EB) Nr. 853/2004 išdėstytus tokioms pakuotėms taikomus reikalavimus; c) moliuskai, kurie tuo tikslu yra supakuoti ir paženklinti kaip skirti vartoti žmonėms pagal Reglamente (EB) Nr. 853/2004 tiems gyvūnams nustatytus konkrečius reikalavimus ir jie yra skirti toliau perdirbti jų laikinai nesaugant perdirbimo vietoje. (7) Taikoma tik tuo atveju, jei paskirties valstybė narė / zona / laikymo vieta Sąjungoje turi C kategorijos liga, kaip apibrėžta Įgyvendinimo reglamento (ES) 2018/1882 1 straipsnio 3 punkte, neužkrėstos teritorijos statusą arba joje vykdoma pasirenkamoji likvidavimo programa, nustatyta pagal Reglamento (ES) 2016/429 31 straipsnio 2 dalį, kitais atvejais išbraukti. (8) Taikoma, kai paskirties valstybė narė Sąjungoje patvirtino nacionalines priemones dėl konkrečios ligos, kurias Komisija patvirtino pagal Reglamento (ES) 2016/429226 straipsnį, kitu atveju išbraukti. (9) Į Deleguotojo reglamento (ES) 2020/692 XXIX priedo lentelės 2 skiltį įtrauktos rūšys, susijusios su ligomis, dėl kurių valstybės narės taiko nacionalines priemones, kaip nustatyta Reglamento (ES) 2016/429 226 straipsnyje. (10) Turi pasirašyti: — valstybinis veterinarijos gydytojas, kai II.2 punktas „Gyvūnų sveikumo patvirtinimas“ neišbraukiamas, — sertifikuojantysis pareigūnas arba valstybinis veterinarijos gydytojas, kai II.2 punktas „Gyvūnų sveikumo patvirtinimas“ išbraukiamas. (*2) 2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).“"